Príloha č. 5 súťažných podkladov

**Kritérium na vyhodnotenie ponúk a pravidlá jeho uplatnenia**

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

**Kritérium na vyhodnotenie ponúk: Celková cena za uskutočnenie požadovaného predmetu zákazky vyjadrená v EUR s DPH**

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk je najnižšia navrhovaná celková cena za uskutočnenie požadovaného predmetu zákazky vyjadrená v EUR s DPH, uvedená v ponuke uchádzača. Všetky ceny uvedené v ponuke uchádzača musia byť zaokrúhlené na dve desatinné miesta.

**Pravidlá na uplatnenie kritéria:**

Celková cena za uskutočnenie požadovaného predmetu zákazky vyjadrená v EUR s DPH:

Systém JOSEPHINE automatizovane označí ponuku s najnižšou Celkovou cenou za uskutočnenie požadovaného predmetu zákazky vyjadrenú v EUR s DPH za prvú, ponuku s druhou najnižšou Celkovou cenou za uskutočnenie požadovaného predmetu zákazky vyjadrenú v EUR s DPH za druhú, ponuku s treťou najnižšou Celkovou cenou za uskutočnenie požadovaného predmetu zákazky vyjadrenú v EUR s DPH za tretiu, atď. Ponuku uchádzača, ktorú systém JOSEPHINE automatizovane vyhodnotil podľa predmetného kritéria za prvú v poradí, t.j. úspešnú ponuku, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej celkovej ceny za uskutočnenie požadovaného predmetu zákazky vyjadrená v EUR s DPH viacerých uchádzačov, rozhoduje o poradí ponúk najnižšia cena vyjadrená v EUR s DPH, ktorú uchádzač uvedie v rámci položky č. 6 prílohy č. 4 súťažných podkladov. Ak nastane rovnosť ponúk aj pri porovnaní cien položky č. 6, rozhodne najnižšia cena pri položke č. 3, ak aj tu nastane rovnosť cien, postupuje sa rovnakým spôsobom v hodnotení položiek v prílohe č. 4 súťažných podkladov v poradí: položka č. 1, č. 2, č. 5, č. 4 a č. 7, pričom pri rovnosti hodnotených jednotkových cien zodpovedajúcich položiek predmetu zákazky rozhodne prvá najnižšia jednotková cena hodnotených ponúk pri položke hodnotenej v uvedenom poradí.